CELEX: 62021CN0405
Language: mt
Date: 2021-06-30 00:00:00
Title: Kawża C-405/21: Talba għal deċiżjoni preliminari mressqa mill-Višje sodišče v Mariboru (is-Slovenja) fit-30 ta’ Ġunju 2021 – FV vs NOVA KREDITNA BANKA MARIBOR d.d.

30.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 349/23
            
         
      Talba għal deċiżjoni preliminari mressqa mill-Višje sodišče v Mariboru (is-Slovenja) fit-30 ta’ Ġunju 2021 – FV vs NOVA KREDITNA BANKA MARIBOR d.d.
      (Kawża C-405/21)
      (2021/C 349/30)
      Lingwa tal-kawża: is-Sloven
      
         Qorti tar-rinviju
      
      Višje sodišče v Mariboru
      
         Partijiet fil-kawża prinċipali
      
      
         Rikorrent: FV
      
         Konvenut: NOVA KREDITNA BANKA MARIBOR d.d.
      
         Domanda preliminari
      
      L-Artikolu 3(1) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur (1), moqri flimkien mal-Artikoli 8 u 8a tal-imsemmija direttiva, għandu jiġi interpretat fis-sens li ma jipprekludix dispożizzjonijiet ta’ leġiżlazzjoni nazzjonali li jiddefinixxu l-kundizzjonijiet tal-“buona fede” u tal-“[i]żbilanċ sinifikanti” bħala alternattivi (kundizzjonijiet distinti, awtonomi u indipendenti waħda mill-oħra) b’tali mod li sabiex jiġi deċiż il-karattru inġust ta’ klawżola kuntrattwali huwa biżżejjed li jkunu jeżistu fatti determinanti li jirriżultaw minn waħda biss minn dawn iż-żewġ kundizzjonijiet?
      
         (1)  ĠU Edizzjoni Speċjali bil-Malti, Kapitolu 15, Vol. 2, p. 288.